polyglot-tagger/wikipedia-language-snippets-filtered huggingface dataset:
ஹெமிங்வேயின் தாக்கம் அவரது இரு படைப்புகளிலும் வெளிப்பட்டது. அவர் ஹெமிங்வேயின் "எ ஃபேர்வெல் டு ஆர்ம்ஸ்" மிகச் சிறந்த படைப்பு என்றும், அன்னா கரேனினா, போரும் அமைதியும் புதினங்களை விட முக்கியமான அமெரிக்க இலக்கியம் என்று தாம் நம்புவதாக குறிப்பிட்டுள்ளார்.
யூகோஸ்லாவிய சகாப்தத்தில் இருந்து இவனோவ் அரசியல் ரீதியாக தீவிரமாக செயல்பட்டு வருகிறார், அவர் இந்நாட்டை அரசியல் பன்முகத்தன்மை மற்றும் சந்தைப் பொருளாதாரத்திற்கு நகர்த்தினார். 1990 வரை அவர் யூகோஸ்லாவியாவின் சோசலிச இளைஞர் கழகத்தின் ஒரு செயலராக இருந்தார், மற்றும் இந்த அமைப்பின் கடைசி தலைமை உறுப்பினர் ஆவார்.அங்கு அரசியல் அமைப்பு முறையை சீர்திருத்துவது, அரசியல் பன்முகத்தன்மை மற்றும் சுதந்திர சந்தைப் பொருளாதாரத்தை மேம்படுத்துவதில் அவர் பணியாற்றினார்.அவர் மாசிடோனியன் அரசியல் அறிவியல் சங்கத்தின் நிறுவனர் மற்றும் கௌரவ தலைவர் ஆவார்.
ஜார்ஜ் இவனோவ் 2 மே 1960 இல் வாலன்டோவோவில் பிறந்தார். அவர் தனது சொந்த ஊரில் முதன்மை மற்றும் உயர்நிலை கல்வியை முடித்தார். அவர் தனது 27 ஆம் வயது வரை வாலன்டோவிலேயே இருந்தார், பின்பு மாசிடோனியாவின் தலைநகரான ஸ்கோப்ஜேக்கு குடிப்பெயர்ந்தார்.இவானோவ் மஜா இவனோவா என்பவரை மணந்தார்.
ஜார்ஜ் இவானோவ் மாசிடோனியா நாட்டில் உள்ள அரசியல்வாதி ஆவார். இவர் தற்போது அந்நாட்டின் குடியரசு தலைவராக 2009 முதல் உள்ளார்.
கல்லூரியின் நிர்வாகிகள் ஆர். கே. தேவராஜ் மற்றும் அமைச்சர் சத்தியசீலன் இருவரும் அக்கல்லூரியை இடிக்கத் திட்டமிடுகின்றனர். இதனால் அதிர்ச்சியடையும் மாணவர்கள் கல்லூரியை இடிக்கவிடாமல் தடுக்க முடிவுசெய்கின்றனர். அந்தக் கல்லூரியில் பணிபுரியும் விரிவுரையாளர் பிரியா மாணவர்களின் மோசமான நடவடிக்கைகளே கல்லூரியை இடிக்கக் காரணம் என்று மாணவர்களிடம் கூறி அவர்களை நல்லவர்களாக மாற்றி அதன்மூலம் கல்லூரியின் நற்பெயரை மீட்க முயல்கிறார். அவர் முயற்சியால் கல்லூரி மாணவி ஷீத்தல் கல்லூரிகளுக்கு இடையிலான போட்டியில் வெற்றி பெற்று தன் கல்லூரிக்கு நற்பெயரை பெற்றுத் தருகிறார். இதனால் நம்பிக்கை அடையும் மற்ற மாணவர்களும் தங்களின் நடவடிக்கைகளைத் திருத்திக்கொண்டு கல்லூரியின் நற்பெயரைக் காப்பற்றுவதன் மூலம் கல்லூரியை இடிக்கவிடாமல் தடுத்து நிறுத்தமுடியும் என்று எண்ணுகின்றனர். பிரியாவிற்கு உதவி செய்வதற்காக எதிரெதிர் துருவங்களான சத்யாவும் ராக்கியும் நண்பர்களாக இணைகின்றனர்.
படத்தின் கதை மாடல் கலைக் கல்லூரியில் நடக்கிறது. நற்பெயருடன் விளங்கிய இக்கல்லூரி சமீபகாலமாக பல ஒழுங்கீன நடவடிக்கைகளாலும், மாணவர்களிடையே அடிக்கடி மோதல் நடைபெறுவதாலும் தன் நற்பெயரை இழந்துவிட்டது. சத்யா மற்றும் ராக்கி இருவரும் அக்கல்லூரியில் இரண்டு குழுவாக செயல்படும் மாணவர்களின் தலைவர்களாக இருக்கின்றனர். இவர்களுக்கிடையே அடிக்கடி மோதல்கள் நடக்கிறது.
கேம்பஸ் 2004 ஆம் ஆண்டு அறிமுக நடிகர்கள் சஜித் ராஜ், நிதீஷ், திவ்யா மற்றும் ஷீத்தல் ஷா இவர்களுடன் சுகன்யா, ஆனந்த்ராஜ் மற்றும் ராசன் பி. தேவ் நடிப்பில் சார்வி இயக்கத்தில், பிரான் மற்றும் ஆரிஃப் தயாரிப்பில், ரஜ்னீஷ் இசையில் வெளியான தமிழ் திரைப்படம்.
சத்தியசீலன் கல்லூரியிலிருந்து மாணவர்களை வெளியேற்ற செய்யும் சதிகளை அவர்கள் எப்படி முறியடித்து தங்கள் கல்லூரியைக் காப்பாற்றுகின்றனர் என்பது மீதிக்கதை.
காயத்திரி ரகுராம் தென்னிந்திய திரைப்படத் துறையில் பணிபுரிந்த ஒரு இந்திய நடனக் கலைஞரும், நடிகையும் ஆவார். இவர் பிரபலமான நடன இயக்குனரான ரகுராமின் மகள் ஆவார். காயத்ரி 2002 ஆம் ஆண்டு சார்லி சாப்ளின் திரைப்படத்தில் ஒரு நடிகையாக தனது திரைப்பட வாழ்க்கையைத் தொடங்கினார், சில வருட இடைவெளிக்குப் பிறகு, அவர் 2008 இல் திரைப்படங்களில் நடன அமைப்பு செய்யத் தொடங்கினார்.
திருட்டுப்பயலே 2 படம் இயக்குனர் சுசி கணேசன் இயக்கத்தில் 10 வருடங்களுக்கு பிறகு உருவாகும் இரண்டாம் பாகம். இத்திரைப்படத்திலும் பாபிசிம்ஹா, விவேக், அமலா பால், பிரசன்னா மற்றும் பலர் நடித்திருக்கும் திரைப்படம். ஆனால் இரண்டு கதைக்கும் தொடர்பு இல்லை.தகவல் தொழில்நுட்ப வளர்ச்சியின் எதிர்மறை பாதிப்புகள்தான் இந்தக் கதைக்கு அடித்தளம். இன்றைய தலைமுறைகள் சந்திக்கும் பிரச்சனை புரியும் படி திரைக்கதை அமைந்து உள்ளது.
தமித அபேரத்ன சிக்னீஸ் சிறந்த நடிகை விருது உட்பட பல விருதுகளை பெற்ற நடிகையாவார். 150 இற்கும் மேற்பட்ட தொலைக்காட்சி நாடகங்களிலும் சுமார் ஏழு படங்களிலும் பல்வேறு கதாபாத்திரங்களில் நடித்துள்ளார். தன்துபஸ்னமன்னய என்ற தொலைக்காட்சி நாடகத் தொடரிலும், மீ ஹரகா திரைப்படத்திலும் வியத்தகு கதாபாத்திரங்களை ஏற்று நடித்தமைக்காக விருதுகள் கிடைக்கப்பெற்றார்.
1993 ஆம் ஆண்டு இயக்குனர் ஐ. ஹேவாவசம் இயக்கிய மீ ஹரகா திரைப்படம் தமித அபேரத்ன நடித்த முதல் திரைப்படமாகும். 2003 ஆம் ஆண்டு வெளியான சுலங்கிரில்லி என்ற திரைப்படத்தில் ‘இனோகி சத்யங்கனி’ என்ற குறிப்பிடத்தக்க கதாபாத்திரத்தில் சிறப்பாக நடித்தமைக்காக சரசவிய சிறந்த நடிகை விருதை பெற்றார்.
சிதவி முதியன்சலாகே தமித புதுனி அபேரத்ன பண்டார என்பது இவரது முழுப் பெயராகும். இவர் நுகேகொடயில்சமுத்ரா தேவி மகளிர் வித்தியாலயத்திலும், மிலகிரிய சென்ட். பால் மகளிர் பாடசாலையிலும் கல்வி கற்றார்.
தமித அபேரத்ன 1887 ஆம் ஆண்டு முதன் முதலில் பஸ்ஸே கென மணமாலி என்ற தொலைக்காட்சி நாடகத் தொடரில் அவரது எட்டாவது வயதில் அறிமுகமானார்.
மதுரை மாவட்டமானது பாண்டியப் பேரரசின் மையமாக இருந்தது. இதன் தலைநகராக மதுரை நகரானது சங்க காலத்திலிருந்து இருந்து வந்தது. கி.பி. 10ஆம் நூற்றாண்டில் இப்பகுதியானது சோழப் பேரரசால் கைப்பற்றப்பட்டது. 10 ஆம் நூற்றாண்டு முதல் 13 ஆம் நூற்றாண்டு வரை சோழர்களின் மேலாதிக்கத்தில் பாண்டியர்கள் இருந்தனர். சோழர்களின் வீழ்ச்சிக்குப் பின்னர் மீண்டும் பாண்டியர்கள் தங்கள் பேரசை நிலைநாட்டினர். குறுகிய கால தனி ஆட்சிக் காலத்துக்குப் பின்னர், பாண்டியர்கள் அலாவுதீன் கில்சியினால் ஆளப்பட்ட தில்லி சுல்தானகத்தால் தோற்கடிக்கப்பட்டார்கள். அதன்பிறகு மதுரைப் பகுதியானது விசயநகரப் பேரரசால் வெற்றி கொள்ளப்படும்வரை மதுரை சுல்தானகத்தால் ஆளப்பட்டது. விஜயநகரப் பேரரசின் வெற்றிக்குப் பிறகு மதுரை நயக்கர் அசின் ஆட்சி நிலைகொண்டது. 1736 இல் மதுரை நாயக்கர் ஆட்சி முடிவுக்கு வந்து ஒரு பெரிய வெற்றிடம் உருவாகியது. இதனால் சிறிதுகாலம் உள்நாட்டுக் குழப்பங்கள் ஏற்பட்டன. முடிவில் மதுரையை பிரித்தானிய கிழக்கிந்திய நிறுவனம் கைப்பற்றி மதுரை மாவட்டமானது உருவாக்கப்பட்டது.
மதுரை மாவட்டம் என்பது பிரித்தானிய இந்தியாவின், சென்னை மாகாணத்தின் ஒரு மாவட்டம் ஆகும். இது தற்போதைய தமிழ்நாட்டின் மாவட்டங்களான மதுரை, திண்டுக்கல், தேனி, இராமநாதபுரம், சிவகங்கை மற்றும் விருதுநகர் மாவட்டத்தின் ஒரு பகுதியை உள்ளடக்கியது.
மதுரை மாவட்டமானது 15 வட்டங்காள பிரிக்கப்பட்டிருந்தது. இதில் இராமநாதபுரம் சமஸ்தானத்துக்கு உட்பட்ட 5 சமீந்தாரி வட்டங்களும், சிவகங்கைச் சீமைக்கு உட்பட்ட 3 சமீந்தாரி வட்டங்களும் அடங்கும்.
மகாதேவன் நடுத்தர வயதுள்ள அரசு ஊழியர். அவருடைய மனைவி, மகன், தந்தை ஆகியோருடன் சராசரி வாழ்க்கையை வாழ்ந்து வாழ்பவர். நடுத்தரக் குடும்பங்களுக்கே உரித்தான பொருளாதாரத் திட்டமிடல், எளிமையான வாழ்க்கை முறை, ஆடம்பரமில்லாத உடைகள், வாகனம் மற்றும் வீடு என்ற ஒரு வழமையான, இறுக்கமான வாழ்க்கைமுறை அவருடையது. தனது இந்த ஒரே மாதிரியான வாழ்க்கைமுறையில் சலிப்படையும் அவர் இந்த நெருக்கடியான வாழ்க்கைமுறையை விட்டு, மகிழ்ச்சியானதொரு நவநாகரிக வாழ்க்கை வாழவேண்டும் என்று விரும்புகிறார். அவரது இளவயதில் இருந்ததைப் போன்று தற்போது தனது வாழ்க்கை மாற வேண்டும் என்று உள்ளூர விரும்புகிறார். மேற்கத்திய நாகரிக முறையின் வளர்ச்சியால் இப்போதைய இளைய தலைமுறை அவரது தலைமுறையை விட்டு வெகுதூரம் விலகிநிற்பதாக அவருக்குத் தோன்றுகிறது.
அரவிந்த் அமெரிக்காவிலிருந்து வரும் நவநாகரிக இளைஞன். அவனுக்கு சென்னையிலுள்ள கணினி மென்பொருள் நிறுவனத்தில் பணி கிடைக்கிறது. அரவிந்தை சந்திக்கும் மகாதேவன் அவன் உறவுமுறையில் தனக்கு மருமகன் என்று அறிகிறார். இருவரும் நண்பர்களைப் போல பழகுகிறார்கள். இளைஞர்களைப் போல நவநாகரிக வாழ்க்கை வாழ வேண்டும் என்ற மகாதேவனின் ஆசையை அரவிந்த் நிறைவேற்றுகிறான். அரவிந்திடம் பழகும் மகாதேவனிடம் ஏற்படும் திடீர் மாற்றத்தால் அவர் குடும்பத்தில் குழப்பங்கள் உருவாகிறது.
பிரியாவை சந்திக்கும் அரவிந்த் அவளைக் காதலிக்கிறான். அவளைக் காதலிப்பதால் அவளுக்காக தன்னை மாற்றிக்கொள்ள துவங்குகிறான். சராசரி மனிதர்களின் வாழ்க்கை முறை வழமையான ஒன்றாக இருந்தாலும் அந்த வாழ்க்கையே நிரந்தரமான மகிழ்ச்சியைத் தரும் என்பதைப் புரிந்துகொள்கிறான். தன்னால் மகாதேவனின் குடும்பத்திற்குள் ஏற்பட்ட பிரச்சனைகளை தானே சரிசெய்ய முடிவுசெய்கிறான். அதன்பின் என்ன நடக்கிறது என்பது மீதிக்கதை.
மகாராஜா 2011 ஆம் ஆண்டு சத்யா, அஞ்சலி மற்றும் நாசர் நடிப்பில், மனோகரன் இயக்கத்தில், டி. இமான் இசையில், ஜே. ரவி தயாரிப்பில், வி. லட்சுமிபதி ஒளிப்பதிவில் மற்றும் பி. சாய் சுரேஷின் படத்தொகுப்பில் வெளியான தமிழ் திரைப்படம்.
ஐரோப்பிய காலனி ஆதிக்கத்தில் இந்தியா இருந்தபோது, புதிய, ரோமானிய கட்டடக் கலைகள் கொண்டுவரப்பட்டன. இந்திய துணைக் கண்டத்தில் பிரிட்டிஷ் குடியேற்றமாக சென்னை அதன் பாணியில் கட்டப்பட்ட பல கட்டுமானங்களை கொண்டுள்ளது. ஆரம்ப காலங்களில் கிடங்குகள், சுவர் பதிவுகள் கொண்ட நகரம் கடற்கரை ஓரம் கட்டமைக்கப்பட்டது. முகலாயர்களுக்கு பிறகு ஐரோப்பிய குடியேற்றவாதிகள் ஆகிய போர்ச்சுக்கீசியர், பிரஞ்சு போன்றவர்களைவிட பிரிட்டிஷாரின் கட்டடக்கலை அதிக தாக்கத்தை ஏற்படுத்தியது.
அதிகாரம் பிரிட்டிஷ் அரசிடமிருந்து, இங்கிலாந்தின் கிழக்கிந்திய கம்பெனியிடம் வந்ததும் ரயில்வே இந்தியாவில் அறிமுகம் செய்யப்பட்டது. இது இந்திய கட்டடக்கலை வரலாற்றில் ஒரு மைல்கல்லாகும். கான்கிரீட், கண்ணாடி, வார்ப்பிரும்பு போன்றவை கட்டுமானத்தில் அதிக அளவில் பயன்படுத்தப்பட்டன. இந்திய கட்டடக்கலையும் இந்த கட்டடக் கலையுடன் இணைந்தது. எனவே இந்தோ சராசனிக் கட்டடக்கலை பத்தொன்பதாம் நூற்றாண்டின் இறுதியில் உருவானது.
தொழிற்சாலைகள், நீதிமன்றங்கள், கல்வி நிலையங்கள், நகராட்சி கூடங்கள், பங்களாக்கள் போன்றவை பொறியாளர்களால் கட்டப்பட்ட சாதாரண கட்டமைப்புகள் ஆகும். சில பொது கட்டடங்கள் லண்டனில் உள்ளது போல் அல்லாமல் செங்கல் மற்றும் சுண்ணாம்பால் கட்டப்பட்டன. பல தேவாலயங்கள் லண்டனில் உள்ளதைப் போலவே கட்டப்பட்டு இருந்தன. உதாரணம் புனித ஜார்ஜ் கோட்டையில் உள்ள செயின்ட் மேரி சர்ச்.
சென்னை கட்டடக்கலை பல கட்டடக் கலைகளின் தொகுப்பாகும். பழங்காலத்தில் பல்லவர்களால் கட்டப்பட்ட திராவிடக் கோயில்கள் முதல் காலனித்துவத்தின் கடைசியாக இந்தோ-சராசனிக் பாணியில் வானளாவிய கட்டடங்களை கொண்டது. சென்னை துறைமுகத்தில் காலனித்துவத்தின் அடையாளமாக பழைய கோயில்கள் தேவாலயங்கள் மசூதிகள் துறைமுகத்தின் அருகில் நிலை நிறுத்தப்பட்டுள்ளன.
அலங்கார வேலைப்பாடு முறை தோன்றுவதற்கு முன் சென்னையில் இந்தோ சராசனிக் பாணியிலான கட்டடக்கலையும், மும்பையில் கோதிக் பாணி கட்டடக்கலையும் ஆதிக்கம் செய்தன.
மேகா ஒரு கர்னாடக இசையமைப்பாளர் பாபநாசம் சிவனின் கொள்ளுப் பேத்தி ஆவார். இவர், சென்னையில் பிறந்து, பெங்களூருக்கு இடம் மாறியவர். இவர், பெங்களூரில் தனது பள்ளிக்கல்வியினை முடித்தார். சென்னையில் வணிகவியலில் தனது இளங்கலைப் பட்டம் பெற்றார். மேலும் 2007 ஆம் ஆண்டில் பின்னணி பாடல்களைப் பாடுபவராக தன் தொழில் வாழ்க்கையை ஆரம்பித்தார். சென்னையிலிருந்த புகழ்பெற்ற இசைக்கலைஞர் ஆகஸ்டின் பால் வழிகாட்டலின் கீழ், மேற்கத்திய இசையில் 8வது நிலைவரை லண்டன் டிரினிடி கல்லூரியில் முடித்துள்ளார்.
மேகா என்று அழைக்கப்படும் ஹரிணி ராமச்சந்திரன், மார்ச்சு 18, 1987இல் பிறந்த தமிழ் பின்னணிப் பாடகர் ஆவார். இவர், தமிழ், தெலுங்கு, மலையாளம் மற்றும் கன்னட மொழிகளில் பாடுகிறார். இவர் "ஸ்கூல் ஆப் எக்ஸெலன்ஸின் துணை-நிறுவனர் ஆவார்.
மேகா பல்வேறு இசை நிகழ்ச்சிகள், நட்சத்திர இரவுகள் போன்றவற்றை ஹாரிஸ் ஜெயராஜ் - " ஹாரிஸ்: தி எட்ஜ் ". போன்ற இசை இயக்குனர்களுடன் நேரடி நிகழ்ச்சியாக நடத்தியுள்ளார்.
டகேர் முறையில் ஒளிப்படமெடுக்க படப்பிடிப்பாளர் வெள்ளி பூசிய செப்புத் தகடொன்றை ஆடி போல் பளிச்சிட செய்து பின் அதை ஒளி உணர் தகடாக மாற்ற சில இரசாயனங்களின் ஆவியை அத்தகட்டின் மீது படிய விடுவார். பின் ஒளி உணர் திறன் கொண்ட அத்தகட்டை ஒரு ஒளிப்படக் கருவியினுள் செலுத்தி ஒளியின் முன் வெளிப்படுத்துவார். சுற்று சூழல் வெளிச்சத்தின் அளைவைப் பொறுத்து தகடு வெளிப்படுத்தப்படும் கால அளவு வேறுபடும். பிரகாசமான ஒளிக்கு சில நொடிகளும் குறைந்தளவு ஒளிக்கு சற்று கூடுதல் நொடிகளும் ஒதுக்கப்படும். இப்படிமுறைகள் மூலம் தகட்டில் பதியப்படும் படம் கண்களுக்குப் புலப்படாது. பாதரச ஆவி மூலம் தகடு சூடாக்கப்பட்டதும் படம் கண்களுக்குப் புலப்படும். பின் அத்தகட்டின் மேல் சில இரசாயனத் திரவங்கள் ஊற்றி அதன் ஒளி உணர் திறனை செயலிழக்கச் செய்து நீரில் கழுவி காய விடுவார். தகட்டிலிருந்து நன்றாக நீர் அகன்ற பின் படம் பதிந்த அத்தகட்டை ஒரு கண்ணாடி சட்டமிட்டு அல்லது வேறு முறைகளில் பாதுகாப்பார்.
டகேர் முறையில் படம் பிடிக்கும் போது காட்சியின் கோணம், படம்பிடிக்கப்படும் காட்சி அல்லது நபர்களின் மேல் விழும் ஒளியின் அளவு, சுற்று சூழல் ஒளியின் அளவு போன்றவைகளின் பாதிப்பால் நேர்முறையாகவோ அல்லது எதிர்மறையாகவோ ஒளிப்படங்கள் கிடைக்கப்பெறலாம். நேர்முறை ஒளிப்படங்களில் அதன் வண்ணங்கள் படம்பிடித்த காட்சியை ஒத்திருக்கும். எதிர் மறை அல்லது படல மறை ஒளிப்படங்களில் அதன் பிரகாசமான பகுதிகள் இருண்டதாகவும் இருண்ட பகுதிகள் பிரகாசமாகவும் இருக்கும். டகேர் ஒளிப்படங்களின் இருண்ட பகுதிகள் வெள்ளியாக இருப்பதோடு பிரகாசமான பகுதிகள் நுண்ணிய ஒளி தெறிக்கும் இழைகளைக் கொண்டிருக்கும். இவ்வொளிப்படத் தகடு மென்மையான மேற்பரப்பைக் கொண்டதாக இருக்கும். இலேசாக தேய்த்தால் கூட நிரந்தரமான கீறல் மேற்பரப்பில் விழும். ஆகையினாலேதான் இவ்வொளிப்படத் தகட்டை ஒரு கண்ணாடி சட்டத்தினுள் இட்டு பாதுகாக்கப்படுகிறது.
லூயி ஜாக் மாண்டே டகேர் கண்டுபிடித்த இம்முறை 1839ம் ஆண்டு உலகளாவிய ரீதியில் அறிமுகப்படுத்தப்பட்டு 1960ம் ஆண்டளவில் பல புதிய, ஆக்கச் செலவு குறைந்த, காலவிரயம் குறைந்த ஒளிப்பட பிடிப்பு முறைகளின் வருகையால் வழக்கொழிந்தது. மீண்டும் 20ம் நூற்றண்டின் இறுதி வருடங்களில் இம்முறை பழைய ஒளிப்படக் கலைகளில் ஆர்வமுள்ள சிலரால் மீட்டெடுக்கப்பட்டது.
பல முற்கால ஒளிப்படங்கள், தாளில் அச்சிடப்பட்ட புகைப்படங்கள் போன்றவை டகேர் முறை ஒளிப்படங்கள் எனத் தவறாக அடையாளப்படுத்தப்படுகின்றன. டகேர் முறை எனும் சொல் 1840களின் ஆரம்பத்திலும் 1850களின் இறுதியிலும் பயன்படுத்தப்பட்டத் தொழில்நுட்பத்தையும் அதன் தனித்தன்மை வாய்ந்த ஒளிப்பட வகை, ஊடகம் ஆகியவற்றையும் குறிக்கிறது.
டகேர் ஒளிப்பட முறை அல்லது டாகுவேரியோ வகை ஒளிப்பட முறை என்பது பொதுப் பயன்பாட்டிற்கு வந்த முதல் ஒளிப்படப்பிடிப்பு முறை ஆகும். ஏறத்தாழ 20 வருடங்கள் இம்முறையில் ஒளிப்படமெடுப்பது பிரபலமாகவிருந்தது.
மதுபான தடைச் சட்டம் அமலில் இருக்கும் மாநிலங்களில் ஆண்களிடம் உள்ள மது அருந்தும் பழக்கம் மற்றும் பெண்களுக்கு எதிரான வன்கொடுமை குறைந்துள்ளது. பீகார் மாநிலத்தில் மதுபானம் தடை செய்யப்பட்ட 2016ஆம் ஆண்டு, அதற்கு முந்தைய ஆண்டை காட்டிலும் கொலை மற்றும் கொள்ளை 20 விழுக்காடு குறைந்துள்ளது. மேலும் கலவரம் 13 விழுக்காடும், சாலை விபத்துகள் 10 விழுக்காடு குறைந்துள்ளது. நாட்டின் பொருளாதார நோக்கில் கணக்கிடு போழுது ஒவ்வொரு குடுப்த்துக்கு செல்விடும் தொகை அதிகரித்தது- பால் விற்பனை 10 விழுக்காடு, வெண்ணை இருமடங்காகவும், இருசக்கர வாகனம் 30 விழுக்காடு, மின்சாதன பொருட்கள் 50 விழுக்காடு எனவும் உயர்ந்தது. மதுபானம் தடை செய்யப்பட்ட மாநிலங்களிள் தடைசெய்யப்பட்டதில் இருந்து மண் குடிசை வீடு செங்கல் வீடாக மாறத் தொடங்கின.
இந்தியாவில் மதுவிலக்கு என்பது பீகார், குஜராத், மிசோரம், நாகாலாந்து மற்றும் யூனியன் பிரதேசமான லட்சத்தீவிலும் அமலில் உள்ளது. மற்ற மாநிலங்கள் மற்றும் யூனியன் பிரதேசங்கள் மதுபானம் விற்பனை செய்ய அனுமதி உள்ளது. இந்திய அரசியலமைப்பு ன் கீழ் உடலுக்கு தீங்கு விளைவிக்கும் மதுபானம் மற்றும் போதை பொருட்களை தடைசெய்ய வேண்டுமா என அந்தந்த மாநிலங்களே முடிவு செய்யலாம். ஆனால் சில குறிப்பிட்ட மதுபானங்களை மருத்துவரீதியாக மட்டுமே பயன்படுத்தலாம். இந்தியா முழுவதும் மதுபானத்தை தடைசெய்ய வேண்டும் என்று மகாத்மா காந்தி மற்றும் பல இந்திய பெண்கள் முன்மொழிந்தனர்.
அன்று பீகார் முதலமைச்சர் நிதீஸ்குமார் முதல் பீகாரில் மதுபானம் தடைச் செய்யப்பட்டுள்ளது என்று அறிவித்தார். அன்று நிதீஸ்குமார் அவர்கள் செய்தியாளர்கள் சந்திப்பின் பொழுது, மதுபானம் இன்று முதல் தடை செய்யப்பட்டது என்று அதிகாரப்பூர்வமாக அறிவித்தார். இன்று முதல் தங்கும் விடுதி, உணவகம் போன்ற அனைத்து இடங்களிலும் மதுபான விற்பனை சட்டவிரோதமான செயல் என்று கருதப்படுகிறது. சட்டத்தை மீறினால் 5 முதல் 10 ஆண்டுகள் வரை சிறைத்தண்டனை விதிக்கப்படும்.
மதுபான தடை மதராஸ் மாநிலத்தில் பகுதியில் 1952ஆம் ஆண்டு முதலமைச்சராக இந்த சி. இராசகோபாலாச்சாரி அவர்கள் தடையை அமல்படுத்தினார். அதன் பின்னர் 1994ஆம் ஆண்டு என்.டி. ராமா ராவ் மீண்டும் தடையை அமல்படுத்தினார். 1997ஆம் ஆண்டு என். சந்திரபாபு நாயுடு]] மதுபான தடையை நீக்கினார், அதற்கு காரணம் இந்த சட்டம் சாத்தியமற்றது என்றும் வெற்றிகரமாக அமல்படுத்த இயலாது என்பதாகும்.
மிசோராம் மதுபானம் மொத்த தடை சட்டம், 1995 ஆம் ஆண்டு பிப்ரவரி 20 ஆம் தேதி முதல் மதுபான விற்பனை மற்றும் நுகர்வு தடை செய்யப்பட்டது. 2007 ஆம் ஆண்டில், எம்.எல்.டி.பி சட்டத்தின் படி கொய்யா மற்றும் திராட்சைகளிலிருந்து ஒயின் தயாரிக்க அனுமதிக்கப்பட்டது ஆனால் மதுபானத்தின் உற்பத்தி குறிப்பிட்ட அளவிற்க்கு மட்டுமே அனுமதி உண்டு. இந்த தயாரிப்புகளை மற்ற மாநிலங்களுக்கு எற்றுமதி செய்வது சட்டவிரோதமானது.
உலக சிலம்பம் சங்கம் ஒலிம்பிக் விளையாட்டு மற்றும் பாராலிம்பிக் விளையாட்டு அங்கீகரிக்கப்பட்ட சர்வதேச சங்கமாக நிர்வாகத்தை வழங்குவதற்கு தொடர்ந்து தொழில்நுட்ப விதிகள் மற்றும் சிலம்பம் விளையாட்டு விதிகள் ஒழுங்குபடுத்துதல் மூலம், விளையாட்டு அரங்கில் மற்றும் சர்வதேச நிகழ்வுகள் தொடர்ந்து பங்கேற்றது.
கி. விட்டால் ராவ் என்பவர் ஒரு தமிழ் எழுத்தாளர் ஆவார். இவர் 1942 ஆம் ஆண்டு மே மாதம் 12 ஆம் நாள், பிரித்தானிய இந்தியாவின் சென்னை மாகாணத்தின், சேலம் மாவட்டத்தின் ஒசூரில் பிறந்தார். பிறப்பால் கன்னடராக இருந்தாலும், இவர் பள்ளிப்படிப்பை தமிழ்நாட்டில் பயின்றதால் இவருக்கு தமிழ்மொழி பயிற்று மொழியாக அமைந்தது. பல திறமைகளைக் கொண்ட இவர் தன்னுடைய இருபதாவது வயதுகளிலேயே எழுதத் தொடங்கிவிட்டார். ஆனால் 1967 ஆம் ஆண்டில் ஆனந்தவிகடன் போன்ற பிரபலமான வார இதழ்களில் இவருடைய சிறுகதைகள் வெளிவரத் தொடங்கியவுடன்தான் உள்ளுரில் இருந்த இலக்கிய குழுக்களில் இவருடைய முகம் அறிமுகமானது. நாற்பதாண்டு கால இலக்கிய வாழ்வில் விட்டால் ராவ் 9 நாவல்கள், 140 சிறுகதைகள் அடங்கிய 5 சிறுகதைத் தொகுதிகள், உலக சினிமா முதல் நுண்கலைகள் வரையிலான தலைப்புகளில் வரலாறு மற்றும் இலக்கியம் முதலானவற்றைப் படைத்தார்
அவரது குறிப்பிடத்தக்க படைப்புகளில் சிலவற்றைப் பற்றி பேசுவதென்றால் 1981 ஆம் ஆண்டில் வெளிவந்த நதிமூலம் பற்றி கூறியாக வேண்டும். மாதவன் என்ற பிராமண குடும்பத்தின் மூன்று தலைமுறை வாழ்க்கையை இக்கதை விவரிக்கிறது. சமுதாயத்திற்கு வெளியே நடக்கும் நிகழ்வுகள் மற்றும் இயக்கங்களை இணைத்து இக்கதை எழுதப்பட்டுள்ளது. இக்கதை தனி மனித வாழ்க்கையில் தொடர்புடைய சமூக சக்திகள் உண்டாக்கும் பல்வேறு வகையான மாற்றங்களை உள்ளடக்கிய பெரிய மற்றும் சிக்கலான ஒரு திரைக்கதையாகும். இக்கதையில் பிண்ணப்பட்டுள்ள சம்பவங்கள் பலவும் சமுதாயத்தில் நடக்கும் நிகழ்வுகளின் உண்மையான வரலாற்று செய்திகளாக இருக்கின்றன. தமிழில் உருவாக்கப்பட்ட ஒரு தனித்துவமான கதையாக இது கருதப்படுகிறது. தனிமனித வாழ்க்கையைப் படிக்கின்ற அதே வேளையில் சமுதாயத்தில் ஏற்பட்ட பல்வேறு மாற்றங்களையும் இக்கதையிலிருந்து அறியமுடிகிறது.
1993 ஆம் ஆண்டு வெளிவந்த காலவெளி என்ற புதினம், ஒரு கலைப் பள்ளியில் சில மாணவர்கள் வாழ்வில் நிகழ்ந்த ஒரு பகுதியை அவர்களின் விருப்பங்கள், ஏமாற்றங்கள், ஒருவருக்கொருவரிடையில் இருந்த பொறாமை மற்றும் வாழ்க்கை சமரசங்கள் ஆகியவற்றைக் கொண்டிருந்தது. எழுபதுகளில் சென்னை நகரின் கலைஞர்கள் மற்றும் எழுத்தாளர்கள் இருந்த சூழலை விளக்கும் கிட்டத்தட்ட ஓர் ஆவணப்படமாக இந்நாவல் விளங்கியது. உண்மையில், அவரது படைப்புகள் அனைத்துமே உண்மையான வரலாற்று பின்ணணியில், தேர்ந்தெடுத்த வாழ்க்கைச் சிக்கலை அவிழ்க்கின்ற ஆவணப் பரிமாணத்தைக் கொண்டவையாக விளங்குகின்றன.
1976 ஆம் ஆண்டில் வெளிவந்த போக்கிடம் என்ற இவருடைய புதினத்துக்கு இலக்கிய சிந்தனை அமைப்பு சிறந்த புதினம் என்ற பரிசை வழங்கியது. இதைத்தொடர்ந்து இலக்கிய உலகம் ராவை கவனிக்கத் தொடங்கியது. இதுவரை ஒன்பது புதினங்கள் , நூறு பெரிய மற்றும் சிறிய என நூற்றுக்கும் மேற்பட்ட சிறுகதைகள் அடங்கிய நான்கு தொகுப்புகள் வெளியிடப்பட்டுள்ளன.
இவரது புதினங்கள் சமூக வரலாற்றின் துல்லியமான கவனிப்பையும் மற்றும் அவற்றை விவரிப்பதுமான கண்ணோட்டத்துடன் பரிமாறப்படுகின்றன. இந்த குணங்கள்தான் இருபதாம் நூற்றாண்டின் சமகாலத்திய தமிழ் இலக்கியங்களுக்கான சில முக்கியமான நாவலாசிரியர்களில் ஒருவராக இவரைக் குறிக்கிறது.
இவருடைய முதல் சிறுகதை 1967 இல் புகழ் பெற்ற வார இதழான ஆனந்த விகடனில் பிரசுரமானது. அதன் பின்னர் இவருடைய இலக்கிய படைப்புகள் அனைத்து பிரபல இதழ்களிலும் இலக்கிய சிற்றிதழ்களிலும் வெளிவர ஆரம்பித்தன.
காத்திருப்போர் பட்டியல் 2018இல் தமிழ் மொழியில் வெளிவந்த நகைச்சுவை காதல் திரைப்படம். இதை எழுதி இயக்கியவர் பாலையா டி. ராஜசேகர். இதை தயாரித்தவர்கள் பைஜா டாம் மற்றும் கே. வி. ஜெயராம். இத் திரைப்படத்தில் அறிமுக நடிகர் சச்சின் மணி கதாநாயகனாகவும், நந்திதா கதாநாயகியாகவும் நடித்துள்ளனர். மேலும், அருள்தாஸ், மனோபாலா, சென்றாயன், அருண்ராஜா காமராஜ் துணை கதாபாத்திரங்களில் நடித்துள்ளனர். ஷான் ரோல்டன் இப் படத்திற்கு இசை அமைத்துள்ளார். இத் திரைப்படம் 2018, மே மாதம் 4ம் நாள் வெளியிடப்பட்டு மக்களிடம் சுமாரான வரவேற்பை பெற்றது.
2017இல் இயக்குநர் பாலையா டி. ராஜசேகரால் இப் பட வேலைகள் ஆரம்பிக்கப்பட்டு, மே 4, 2018இல் வெளியிடப்பட்டது. படத்தின் காட்சிகள் புதுச்சேரியில் படமாக்கப்பட்டன. இப் படத்திற்கு ரூபன் படத்தொகுப்பையும், எம். சுகுமார் ஒளிப்பதிவையும், லால்குடி என். இளையராஜா கலை வடிவமைப்பையும் செய்துள்ளனர்.
நல்ல நண்பர்களான விஜய் , கோபி , சலீம், பீடா, பீமா ஆகியோர் ஒரே வகுப்பில் படித்து வருகிறார்கள். பணம்படைத்த, கர்வமுள்ள பெண்ணான ப்ரியாவிற்கு, துவக்கத்தில் விஜயுடன் மோதல் ஏற்படுகிறது. ஆனால், ப்ரியாவை விஜய் விரும்பினான். அதை நிராகரித்து, விஜயை காயப்படுத்தினாள் ப்ரியா. அதனால், பிரியாவிற்கு பாடம் புகட்ட எண்ணிய விஜயின் நண்பர்களிடமிருந்து விஜய் ப்ரியாவை காப்பாற்றுகிறான். நாளடைவில், ப்ரியாவும் விஜயை விரும்பதுவங்கினாள். ஆனால், செல்வாக்குள்ள தொழிலதிபரான ப்ரியாவின் தந்தைக்கு, தன் மகளின் காதல் விவகாரம் சற்றும் பிடிக்கவில்லை.
நண்பர்கள் ஷோபா சந்திரசேகர் இயக்கத்தில், 1991 ஆம் ஆண்டு வெளியான இந்திய தமிழ்த் திரைப்படமாகும். விஜய் தயாரிப்பில், பபுள் போஸ் மற்றும் சங்கீதா ராஜன் இசை அமைப்பில், 14 பிப்ரவரி 1991 ஆம் ஆண்டு வெளியானது. நீரஜ், மம்தா குல்கர்னி, விவேக், தினேஷ், சுந்தர், ஷிலி கபூர், நாகேஷ், மனோரமா, சங்கீதா மற்றும் பலர் நடித்துள்ள இப்படத்திற்கு திரைக்கதை எழுதியவர் எஸ். ஏ. சந்திரசேகர் ஆவார். வணிக ரீதியாக வெற்றி பெற்ற இப்படத்தை, ஹிந்தி மொழியில் மேரா தில் தேரே லியே என்ற பெயரில் மறு ஆக்கம் செய்யப்பட்டு வணிகரீதியாகத் தோல்வி அடைந்தது.
நீரஜ், மம்தா குல்கர்னி, விவேக் , தினேஷ், சுந்தர், ஷிலி கபூர், நாகேஷ், மனோரமா , சங்கீதா, பிரதாபச்சந்திரன், வெண்ணிற ஆடை மூர்த்தி, அஜய் ரத்தினம், குமரிமுத்து.
பிரித்தானிய இந்தியாவின் ஆட்சிப்பகுதிகளில் இருந்த ஒரு சிறிய சுதேச அரசான மைஹாரில் 1927இல் அன்னபூர்ணா தேவி பிறந்தார். இவருடைய அலாவுதீன் கான் மகாராஜா பிரிஜ்னாத் சிங்கின் அரசவையில் ஒரு இசைக் கலைஞராக இருந்தார்,
1946 மற்றும் 1955 க்கு இடையில், டெல்லி மற்றும் பம்பாய் (இப்போது மும்பை ஆகியவற்றில் சித்தார்-சர்பாஹர் டூயட்கள் சிலவற்றில் அன்னபூர்ணா தேவி ரவிசங்கருடன் அரங்கத்தில் தோன்றினார். இவர்களுக்கு சுபேந்திர சங்கர் என்ற ஒரு மகன் உண்டு ,அவரும் ஒரு இசைக் கலைஞர் ஆவார்.
பின்னர், அன்னபூர்ணா ரோஷிகுமார் பாண்டியாவை டிசம்பர் 9, 1982 இல் திருமணம் செய்து கொண்டார். அவர்களது திருமணத்தின் போது 42 வயதாக இருந்த ரோஷிகுமார் பாண்டியா, நன்கு அறியப்பட்ட தொடர்பு நிபுணர் மற்றும் அமெரிக்காவில் ஒரு வெற்றிகரமான சித்தார் கலைஞர் ஆவார். அன்னபூர்ணா தேவி மும்பையில் 2018, அக்டோபர் மாதம் 13 ஆம் தேதி வயது முதிவினால் இறந்தார்.
அன்னபூர்ணா தேவி 1927 2018 அக்டோபர் 13 பிறந்த இந்துஸ்தானி இசைக் கருவியான சித்தார் இசைக் கலைஞர், மாஇஹார் எஸ்டேட்டின் முன்னாள் மகாராஜா "பிரிஜ்நாத் சிங் என்பவரால் இவருக்கு "அன்னபூரணி எனப் பெயரிடப்பட்டது. பின்னர் இப்பெயர் பிரபலமாக அறியப்பட்டார். இவர் மைஹார் கரானாவின் நிறுவனர் அலாவுதீன் கானின் மகள் மற்றும் சீடர் ஆவார், மற்றும் சித்தார் இசைக் கலைஞர் ரவி சங்கரின் முதல் மனைவியாவார். ரவி சங்கரிடமிருந்து பிரிந்த பிறகு, அவர் மும்பைக்கு குடிபெயர்ந்தார், அதன் பின்னர் பொதுவெளியில் ஒருபோதும் நிகழ்ச்சிகள் நிகழ்த்தவில்லை. அவர் ஒரு தனிப்பட்ட நபராக வாழ்ந்து வந்தார், மேலும், இலவசமாக இசையைக் கற்பிக்க ஆரம்பித்தார். அவரது மாணவர்களில் ஹரிபிரசாத் சௌரசியா, நித்தியானந்த ஹால்டிபூர் மற்றும் நிகில் பானர்ஜி உட்பட பல குறிப்பிடத்தக்க சீடர்கள் அடங்குவர்.
எலிசபெத் எஃப். லாப்டஸ் ஒரு அமெரிக்க அறிவாற்றல் உளவியலாளர் மற்றும் மனித நினைவாற்றல் நிபுணர் ஆவார். லாப்டஸ் தவறான் தகவல்களின் விளைவுகள் மற்றும் நேரில் கண்ட சாட்சிகளின் நினைவுகள், நினைவுருவாக்கம், குழந்தைப்பருவத்தில் நடந்த பாலியல் வன்கொடுமை உள்ளிட்ட இயற்கைக்கு மாறான தவறான நினைவுகளின் இயல்புகள் ஆகியவற்றை மீட்டுக் கொணரும் உளவியல் முறைகளில் சிறந்த அவரது முன்னோடிப் பணிகளுக்காகப் பெரிதும் அறியப்பட்டவர், ஆவார். அவர் மனித நினைவகத்தின் தன்மை பற்றிய விரிவான ஆராய்ச்சியை மேற்கொண்டவர். நாம் சொல்லும் விடயங்கள் மூலம் நினைவுகள் எவ்வாறு மாற்றப்படலாம் என்பதை அவனுடைய சோதனைகள் வெளிப்படுத்துகின்றன.
ஆய்வகத்திற்குள்ளே அரும்பணிகளைச் செய்த அதே நேரத்தில், லாப்டஸ் தனது ஆய்வுகளைச் சட்ட அமைப்புகளுக்குப் பயன்படுத்துவதில் பெரிதும் ஈடுபட்டிருந்தார்; அவர் நூற்றுக்கணக்கான வழக்குகளுக்கு ஆலோசனைகள் அல்லது நிபுண சாட்சியாக சாட்சியம் வழங்கினார் லாப்டஸ் தனது பணிகளுக்காக உலகம் முழுவதும் அங்கீகாரம் பெற்றார், பல்வேறு விருதுகள் மற்றும் மதிப்புறு பட்டங்களைப் பெற்றார். 2002 ஆம் ஆண்டில், ரிவ்யூ ஆஃப் ஜெனரல் சைக்காலஜி என்ற இதழ் வெளியிட்ட, இருபதாம் நூற்றாண்டின் செல்வாக்குள்ள 100 உளவியல் ஆய்வாளர்களின் பட்டியலில் லாப்டஸ் 58 ஆவது இடம் பெற்றார். மேலும் பட்டியலில் அதிக மதிப்பெண் பெற்ற பெண்மணியாகவும் இடம் பிடித்தார்.
1966 ஆம் ஆண்டில் லாஸ் ஏஞ்சல்ஸ் நகரில் கலிபோர்னியா பல்கலைக்கழகத்தில், கணிதம் மற்றும் உளவியலில் இளங்கலை பட்டம் பெற்றார். 1967 ஆம் ஆண்டில் அவர் ஸ்டான்போர்ட் பல்கலைக்கழகத்தில் பட்டப்படிப்புப் பள்ளியில் தனது முதுகலைப் பட்டத்தையும், 1970 இல், கணித உளவியலில் இரண்டிலும் முனைவர் பட்டம் பெற்றார். தனது குடும்பத்தில் இரண்டிலும் முனைவர் பட்டம் பெற்ற ஒரே பெண்மணி இவராவார். 1968 ஆம் ஆண்டில், உளவியலாளர் ஜெஃப்ரி லாப்டஸ் என்பவரை மணந்தார்,; 1991 இல் விவாகரத்து பெற்றார். ஆனால் நண்பர்களாக வாழ்ந்து வருகின்றனர். லாப்டசுக்குக் குழந்தைகள் கிடையாது.
எலிசபெத் லாப்டஸ் 1944 ஆம் ஆண்டு அக்டோபர் 16 ஆம் நாள் கலிபோர்னியாவின் லாஸ் ஏஞ்சல்ஸ் நகரில் பிறந்தார். பெல் ஏர் நகரில் வளர்ந்த லாப்டஸ், அவருடைய தந்தை சிட்னி ஒரு மருத்துவர் ஆவார். தாய் ரெபெக்கா பிஷ்மேன் ஒரு நூலகர் ஆவார். லாப்டசுக்கு 14 வயதாகும் பொழுது அவரது தாயார் ஒரு விபத்தில் நீரில் மூழ்கி இறந்தார்.
அப்புகைப்படத்தில் இருப்பவன் நிரஞ்சன் . அவன் மும்பை காவல்துறையால் தேடப்படும் குற்றவாளி என்றும், தன் குற்றங்களுக்காக சிலமுறை சிறை சென்றிருக்கிறான் என்றும் கண்டறிகிறார் விக்ரம். நிரஞ்சன் இருக்கும் இடத்தின் தகவல் கிடைக்கவே, அங்கு சென்று அவனைக் கைது செய்கின்றனர். நீதி மன்றத்தில் தான் ஒரே ஒரு கொலை செய்ததாகவும், மற்றவர்களைத் தான் கொலை செய்யவில்லை என்றும் சொல்கிறான். அதை மறுத்து அவன்தான் நான்கு கொலைகளும் செய்தவன் என்று நிரூபிக்கிறார் வழக்கறிஞர் பிரியா . நிரஞ்சனுக்கு மரண தண்டனை விதிக்கப்படுகிறது. அதன்பிறகும் பெண்கள் கொலை செய்யப்படுவது தொடர்கிறது. இதனால் தாங்கள் தவறு செய்துவிட்டதாக என்னும் விக்ரம் மற்றும் பிரியா உண்மையானக் கொலையாளியைத் தேடுகின்றனர்.